http://www.oslovma.hu/XXX/VpnVys22.rtf
http://www.mszsz-ka.hu/index.php/aktuality/63-podpory2022

Kuratórium VPN ZSM rozdelilo tohtoročné podpory

Kuratórium Verejnoprospešnej nadácie Zväzu Slovákov v Maďarsku (VPN ZSM) na svojom zasadnutí 24. júna 2022 rozhodlo o udelení podpôr na aktivity zamerané na zachovanie a rozvoj jazykovej a kultúrnej identity slovenskej národnostnej menšiny žijúcej na území Maďarska. Vláda Slovenskej republiky prostredníctvom Úradu pre Slovákov žijúcich v zahraničí (ÚSŽZ) poskytla finančnú podporu vo výške 99 581 € pre VPN ZSM ako súčasť štátnej podpory Slovákov žijúcich v zahraničí na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry z r. 2003.

Kuratórium vyčlenilo na štyri turnusy tohtoročnej Školy v prírode - Poznaj svoje korene 45 157 €. V rámci prípravy VPN ZSM vypísala súbeh pre slovenské národnostné školy v Maďarsku. V poradí už šestnásty ročník Školy v prírode sa uskutoční v intervale od 8. septembra do 2. októbra 2022 v Penzióne Tále uprostred nízkotatranskej prírody (pod južnými svahmi Chopku a Ďumbiera). Školy v prírode sa zúčastnia žiaci 6.-8. ročníkov základných škôl a pedagógovia-slovenčinári zo škôl, ktoré sa zapojili do programu. Na základe rozhodnutia kuratória VPN ZSM koordinátorkou, hlavnou organizátorkou programu aj v tomto roku je autorka projektu, predsedníčka ZSM Ruženka Egyedová Baráneková. Cieľom programu Poznaj svoje korene - Škola v prírode na Slovensku je v slovenskom prostredí zabezpečiť pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku zo slovenského jazyka a spoznávať históriu, kultúru a prírodné krásy Slovenska.

V zmysle Zmluvy o poskytnutí podpory uzatvorenej medzi ÚSŽZ a VPN ZSM nadácia je oprávnená použiť maximálne 10 % zo sumy poskytnutej podpory na vlastné prevádzkové náklady, na zabezpečenie organizovania, zverejňovania, realizácie a kontroly prideľovania podpôr žiadateľom. Členovia Správnej rady (Kuratória) VPN ZSM vyčlenili 3 000 € na tohtoročný Folklórny festival Slovákov v Maďarsku a vyhlásili výzvu na predkladanie žiadostí o podporu slovenskej národnostnej menšiny v oblasti vzdelávania a kultúry v roku 2022. Žiadosti na podporu projektov mohli podávať školské a vzdelávacie inštitúcie, študenti vysokých škôl, pedagógovia, spoločenské organizácie, miestne a regionálne slovenské samosprávy, ako aj fyzické osoby, jednotlivci. Cieľom podpory je prispieť k zachovaniu a rozvíjaniu kultúrnej a jazykovej identity osôb patriacich k slovenskej národnostnej menšine v Maďarsku, k zachovaniu slovenských kultúrnych hodnôt, k podpore slovenskej záujmovo-umeleckej a výchovno-vzdelávacej činnosti. Uprednostňovali sa žiadosti zamerané na programy, ktoré prebiehajú v slovenskom jazyku a ktoré prispievajú k posilňovaniu slovenského národnostného povedomia; programy slúžiace na zachovanie slovenského jazyka a oživovanie slovenských tradícií usporiadané v spolupráci s miestnou alebo regionálnou občianskou organizáciou Slovákov v Maďarsku; vydavateľskú činnosť, jubilujúce kultúrne telesá a prípravy na sčítanie obyvateľstva; uskutočnenie Akčného plánu Celoštátnej slovenskej samosprávy v Maďarsku – Koncepcie rozvoja slovenského výchovno-vzdelávacieho systému v Maďarsku; poskytnutie podpory na dofinancovanie zamestnávania slovenčinárov zo Slovenska, resp. zo zahraničia; účasť na slovenských regionálnych a celoštátnych podujatiach a (súťažných) kultúrnych prehliadkach a stretnutiach, ako aj spoločenských fórach o aktuálnom dianí v kruhu Slovákov v Maďarsku. Do súbehu prišlo 117 projektov, suma požadovaných dotácií spolu: 29 036 365 forintov (73 510 €). Kuratórium v tomto roku z dôvodu nedostatku finančných prostriedkov zamietlo, nepodporilo deväť žiadostí, 108 súbehov podporilo celkovou sumou 17 511 025 forintov (44 332 €).

Kuratórium VPN ZSM vymenováva ZSM ako zriaďovateľ. V zmysle uznesenia Valného zhromaždenia ZSM kuratórium tvoria: Matej Šipický (predseda), Anna Komjáthiová, Tomáš Nagy, Marta Papučková, Silvia Piššová Hégelyová, Vlasta Zsákaiová a Ruženka Egyedová Baráneková. Členkami Revíznej komisie VPN ZSM sú Alžbeta Szabová, Žofia Štrbiková a Judita Orliczká, tajomníkom VPN ZSM je Imrich Fuhl. Verejného zasadnutia Správnej rady VPN ZSM 24. júna 2022, na ktorom sa rokovalo a rozhodovalo o návrhu na pridelenie finančných prostriedkov zahrnutých do tohto referátu, sa zúčastnili predstavitelia každej organizácie s celoštátnou pôsobnosťou, ktorá má svojich nominantov, poslancov vo Valnom zhromaždení CSSM.

Podpory Verejnoprospešnej nadácie
Zväzu Slovákov v Maďarsku na rok 2022

Školské a vzdelávacie inštitúcie

Žiadateľ	Projekt	Suma (HUF)	
MŠ Záhrada víl v Békešskej Čabe	Ideme na samotu	85 000	
MŠ Záhrada víl v Békešskej Čabe	Deň Slovákov v škôlke	50 000	
Základná škola v Čabačude	Slovenské národnostné dni	150 000	
Slovenská škola v Budapešti	Slovenský projektový týždeň	100 000	
Slovenská škola v Budapešti	Komunikačná súťaž	110 000	
Materská škola v Agárde	Slovenské programy v škôlke	100 000	
Materská škola v Horných Peťanoch	Slovenské programy v škôlke	50 000	
Škôlka pri Slovenskej škole v Békešskej Čabe	Sme slovenskí škôlkari	100 000	
Základná škola v Dunaeďháze	Týždeň slovenského jazyka	150 000	
Základná škola v Dabaši-Šáre	Slovenský národnostný týždeň	150 000	
Nadácia pre školu v Mlynkoch	Tematický deň Slováci v Maďarsku	150 000	
Nadácia ZŠ v Tatabányi-Bánhide	Slovenský tematický týždeň	50 000	
Nadácia ZŠ v Tatabányi-Bánhide	Učebné pomôcky	105 000	
Nadácia Slovensko-maďarskej ZŠ v NMpŠ	Účasť na stretnutí detských divadelných súborov	217 805	

Miestne a regionálne slovenské samosprávy

Žiadateľ	Projekt	Suma (HUF)	
Slovenská samospráva XVII. obvodu Budapešti	Turíčne sviatky	80 000	
Slovenská samospráva v Ambrózke	Vydanie publikácie Matrika Ambrózky	250 000	
Slovenská samospráva v Orosláni	Dedinský deň v Orosláni	180 000	
Slovenská samospráva v Répašskej Hute	50. výročie založenia škôlky	100 000	
Slovenská samospráva v Répašskej Hute	Slovenský vianočný večierok	150 000	
Slovenská samospráva v Pišpeku	Pútnický zájazd do Békešskej Čaby	100 000	
Slovenská samospráva II. obvodu Budapešti	Komlóšska dychovka na Dni obvodu	180 000	
Slovenská samospráva II. obvodu Budapešti	Kvíz pre gymnazistov o Slovákoch v Maďarsku	160 000	
Slovenská samospráva v Šalgótarjáne	Slovenské Vianoce / Kvíz o Slovákoch	200 000	
Slovenská samospráva v Šalgótarjáne	Slovenské a folkové dni	260 000	
Slovenská samospráva Novohradskej župy	Novohradské národnostné stretnutie v obci Banka	300 000	
Slovenská samospráva Novohradskej župy	XVIII. Regionálny slovenský deň	310 000	
Slovenská samospráva v Békešskej Čabe	„Dobrí apeťík!“ – sárma, láska, Čaba	150 000	
Slovenská samospráva v Malej Náne	Účasť na regionálnych slovenských podujatiach	210 000	
Slovenská samospráva vo Vacove	Slovenské Vianoce	100 000	
Slovenská samospráva v Horných Peťanoch	Hráme sa spolu	50 000	
Slovenská samospráva v Horných Peťanoch	Slovenský národnostný deň	150 000	
Slovenská samospráva v Slovenskom Komlóši	Deň národností / Nástenný kalendár	200 000	
Slovenská samospráva III. obvodu Budapešti	Pomôcky pre krúžok slovenského jazyka	100 000	
Slovenská samospráva VIII. obvodu Budapešti	Oslavy 200. výročia narodenia J. K. Viktorina	100 000	
Slovenská samospráva v Teranoch	Exkurzia žiakov ZŠ na Slovensko	180 000	
Slovenská samospráva v Čobánke	Účasť na slovenských folklórnych podujatiach v Maďarsku	100 000	
Slovenská samospráva v Gengeľagu	Udržiavanie partnerských stykov s obcou Vidiná	153 000	
Slovenská samospráva v Gengeľagu	Za slovenskou identitou na Slovensko	100 000	
Slovenská samospráva v Tatabányi-Bánhide	Knižné odmeny pre úspešných žiakov – slovenčinárov	50 000	
Slovenská samospráva v Legínde	Slovenský letný tábor v Legínde	50 000	
Slovenská samospráva v Novom Meste pod Šiatrom	Mariánske stretnutie zemplínskych Slovákov	200 000	
Slovenská samospráva v Malej Tarči	Národnostné folklórne stretnutie	150 000	
Slovenská samospráva v Novej Hute	Slovenský jazykový kurz	150 000	
Slovenská samospráva v Agárde	Národnostné stretnutie na Slovensku	150 000	
Slovenská samospráva v Tardoši	Interaktívna tabula pre ZŠ	300 000	
Slovenská samospráva v Tardoši	Deň tardošských Slovákov	100 000	
Slovenská samospráva XIII. obvodu Budapešti	Po stopách slovenských pltníkov	100 000	
Slovenská samospráva XIII. obvodu Budapešti	Autobus pre regionálnu a celoštátnu súťaž detí	221 160	
Slovenská samospráva v Santove	Slovenská hudba na oberačkový sprievod	100 000	
Slovenská samospráva v Čorváši	Informačný zošit Slovenský pamiatkový dom	150 000	
Slovenská samospráva Budapešti	Vydávanie časopisu Budapeštiansky Slovák	250 000	
Slovenská samospráva v Gute	Kurz slovenského jazyka	200 000	
Slovenská samospráva v Malej Hute	Slovenské adventné stretnutie	100 000	
Slovenská samospráva Boršodsko-A-Z. župy	Regionálny slovenský deň	120 000	
Slovenská samospráva v Ostrihome (Huti)	Slovenský národnostný deň	180 000	
Slovenská samospráva v Lucine	1. Regionálne stretnutie slovenskej mládeže	200 000	
Slovenská samospráva v Pišpeku	Jubilejný galaprogram Folklórnej skupiny Pišpek	100 000	
Slovenská samospráva obce Novohrad	Online kurz slovenčiny	150 000	

Spoločenské organizácie

Žiadateľ	Projekt	Suma (HUF)	
Kultúrny spolok pre Mlynky	Vianočné tradície	100 000	
Kultúrny spolok pre Mlynky	Tábor pre našich študentov na Slovensku	100 000	
Čabianska organizácia Slovákov	Na spoločnej línii organizácie UNESCO	250 000	
Čabianska organizácia Slovákov	Prehliadka tradícii podľa ročného obdobia	100 000	
Pobočka ZSM v Hollóháze	Družobné styky s mestom Bardejov	120 000	
FS Veľká Bukovinka v Répašskej Hute	Zaobstaranie topánok pre spevácku skupinu	200 000	
FS Veľká Bukovinka v Répašskej Hute	Účasť na Folklórnom festivale Slovákov v Maďarsku	200 000	
Spolok gerendášskych Slovákov	Slovenský tábor pre gerendášske deti	200 000	
Folklórny spolok Zelený Veniec v Ečeri	Miestne historické informačné tabule	250 000	
Folklórny spolok Horenka v Kétšoproni	Účasť na Folklórnom festivale Slovákov v Maďarsku	349 250	
Spolok Slovákov v Poľnom Berinčoku	30. výročie založenia organizácie	200 000	
Spolok Slovákov v Poľnom Berinčoku	Prezentácia kultúry miestnych Slovákov	200 000	
Folklórny spolok Stužka (Pántlika) v Santove	40. výročie založenia tanečnej skupiny	150 000	
Gastronomická a turistická jednota DS ČABA300	Kétšoproň 70	80 000	
Folklórny spolok Furmička v Čemeri	Zaobstaranie krojov	250 000	
Folklórny spolok Furmička v Čemeri	Nacvičovanie tancov pre deti	150 000	
Pobočka ZSM v Šárišápe	50. výročie založenia pávieho krúžku	150 000	
Pobočka ZSM v Šárišápe	Účasť na Folklórnom festivale Slovákov v Maďarsku	146 050	
Pobočka ZSM v Šárišápe	Vystúpenie v družobnom meste Handlová	50 000	
Slovenský klub v Horných Peťanoch	Adventné popoludnie	100 000	
Spolok pre zachovávanie slov. trad. vo Veľkom Bánhedeši	Bánhedešské zošity č. 6	200 000	
Spolok dôchodcov v Dunaeďháze	Stretnutie speváckych zborov	150 000	
Spolok Kvety Hút v Pálháze	Zaobstaranie krojov	150 000	
Spolok Kvety Hút v Pálháze	20. výročie založenia spevokolu	200 000	
Spolok Kvety Hút v Pálháze	Účasť na Folklórnom festivale Slovákov v Maďarsku	398 000	
Organizácia komlóšskych Slovákov	Komlóšske dni - Slovenská gastronómia	250 000	
Nadácia pri Slovenskej škole v Slov. Komlóši	Účasť na Folklórnom festivale Slovákov v Maďarsku	365 760	
Tanečný spolok Komlóš	Vystúpenie v Jelšave	150 000	
Spolok Slovákov v Eleku	Po stopách našich predkov	150 000	
Slovenský páví krúžok v Mlynkoch	Vianoce s DH Šarfianka	165 000	
Miestna organizácia ZSM v Čobánke	Jesenné a zimné zvyky v Čobánke	100 000	
Kultúrny spolok pre Mlynky	Mlynky 275 – Kultúrny spolok pre Mlynky 15	100 000	
Pobočka ZSM Ženský hlas v Čuvári	Účasť na Folklórnom festivale Slovákov v Maďarsku	145 000	
Slovenský spevácky zbor Ozvena (Budapešť)	Cestovné na Festival zborovej hudby v Prahe	150 000	
Slovenský spevácky zbor Ozvena (Budapešť)	Spracovanie piesní zo zbierky Bélu Bartóka	200 000	
Združenie novohradsko-hevešských Slovákov	Regionálny slovenský deň v Šalgótarjáne	300 000	
Združenie novohradsko-hevešských Slovákov	Novohradské národnostné stretnutie v obci Banka	300 000	
Miestna organizácia ZSM v Sédi	Detvan – Družobné styky Séďu s Detvou	150 000	
Kultúrny spolok Slnečnice v Dunaeďháze	Zachovanie miestnych slovenských tradícií	150 000	
Klub slovenských dôchodcov v Budapešti	Návšteva slovenských lokalít v Maďarsku	100 000	
Klub slovenských dôchodcov v Budapešti	Kultúrne aktivity KSDB	100 000	
Kapela Csibaj Banda v Jači	Nacvičovanie slovenských piesní	100 000	
Kapela Csibaj Banda v Jači	Csibaj Banda medzi žiakmi ZŠ	100 000	

Pedagógovia

Žiadateľ	Projekt	Suma (HUF)	
Marta Papucseková	Študijné	380 000	
Monika Szabová	Konverzačná príručka Učíme sa po slovensky	200 000	
Atila Rusnák	Konverzačná príručka Učíme sa po slovensky	200 000	

Jednotlivci

Žiadateľ	Projekt	Suma (HUF)	
Atila Rusnák (Níža)	Technické doplnky na redigovanie webovej stránky	160 000	
Alžbeta Szabová (Orosláň)	Sústredenie aktivistov pred sčítaním obyvateľov	200 000	
Rudo Fraňo (Senváclav)	Tlačiarenská príprava knihy Na chlebovej postati	200 000	
Marta Papucseková Glücková (Mlynky)	Doškoľovanie, stretnutie vedúcich pobočiek	200 000	

Zamietnuté žiadosti, nepodporené projekty
(Z dôvodu nedostatku finančných prostriedkov)

Žiadateľ	Projekt	
Kultúrny spolok pre Mlynky	Pseudofolklór - zvukový nosič	
Kultúrny spolok pre Mlynky	Online jazykové kurzy pre deti v Mlynkoch	
Kultúrny spolok pre Mlynky	Blatnohrad –Zalavár 2022	
Čabianska organizácia Slovákov	Slovenský národnostný míting	
Slovenská samospráva XVII. obvodu Budapešti	Dvojjazyčná publikácia - Tranoscius	
Gastronomická a turist. jednota DS ČABA300	Sarvaš 300	
Slovenská samospráva v Tatabányi-Bánhide	Reprint publikácie Moja Bánhida	
Slovenská samospráva v Legínde	Po našich slovenských obciach	
Kapela Csibaj Banda v Jači	Slovenské folklórne popoludnie